**VZOREC OKVIRNEGA SPORAZUMA**

sklenjen med:

**UNIVERZITETNIM KLINIČNIM CENTROM MARIBOR,** Ljubljanska ulica 5, 2000 Maribor, ki ga zastopa generalni direktor UKC, prof. dr. Vojko Flis, dr. med. (v nadaljevanju: naročnik), identifikacijska številka naročnika za DDV: SI56644817, matična številka naročnika: 5054150000

in gospodarskim subjektom:

     , ki ga zastopa direktor      (v nadaljevanju: stranka sporazuma), identifikacijska številka stranke sporazuma za DDV:      , matična številka stranke sporazuma:       .

**I UVODNE UGOTOVITVE**

**1. člen**

Ta okvirni sporazum (v nadaljevanju: sporazum) sklepajo naročnik in naslednje stranke sporazuma:

1. …………………

2. …………………

3. …………………

. …………………..

……………………

N. ………………….

Naročnik in stranke tega sporazuma ugotavljajo, da je naročnik izvedel postopek oddaje javnega naročila za nabavo blaga »**MEDICINSKI POTROŠNI MATERIAL ZA RENTGENOLOGIJO IN ANGIOGRAFIJO**«, po odprtem postopku v skladu s 40. členom Zakona o javnem naročanju (Uradni list RS, št. 91/15, 14/18, 121/21, 10/22, 74/22 -odl. US, 100/22 – ZNUZSZS, 28/23 in 88/23 – ZOPNN-F v nadaljevanju ZJN-3) z namenom sklenitve okvirnega sporazuma v skladu z 48. členom ZJN-3, objavljen na portalu javnih naročil, številka objave JN00……../2024-EUe16/01, datum objave \_\_.\_\_.2024.

**2. člen**

S tem okvirnim sporazumom (v nadaljevanju: sporazum) se naročnik in stranka sporazuma dogovorita o splošnih in posebnih pogojih izvajanja sporazuma.

**II PREDMET SPORAZUMA**

**3. člen**

Stranki sporazuma sklepata ta sporazum za posamezne vrste blaga in/oz. skupine blaga, opredeljene v Seznamu blaga (v nadaljevanju: Seznam).

Ponudba, Seznam in dokumentacija v zvezi z oddajo javnega naročila so sestavni del tega sporazuma.

Stranki sporazuma se izrecno dogovorita, da bo naročnik v času trajanja tega sporazuma od stranke sporazuma kupoval le tiste vrste in količino blaga, ki jih bo potreboval v tem obdobju.

Količine blaga so okvirne. Naročnik se ne obvezuje stranki sporazuma oddati določene količine blaga.

Predmet tega sporazuma so tudi vse morebitne dodatne nabave blaga, ki jih bo potreboval naročnik.

V primeru predzadnjega odstavka 4. člena tega sporazuma so predmet tega sporazuma tudi vse morebitne dodatne nabave blaga, ki jih bo potreboval naročnik. Navedene nabave blaga bo naročnik izvršil po cenah dogovorjenih po tem sporazumu, pri čemer se lahko sporazum spremeni brez novega postopka javnega naročanja, vendar kakršnokoli zvišanje vrednosti ne sme presegati 30 odstotkov skupne vrednosti blaga za katero je s stranko sporazuma sklenjen okvirni sporazum (1. točka prvega odstavka 95. člena ZJN-3).

Naročnik si pridružuje pravico, da v primeru spremembe bolnišnične doktrine, zmanjša ali prekine nabavo določenih vrst blaga. Naročnik bo o tem stranko sporazuma obvestil v najkrajšem možnem času, ko zanjo izve.

## III IZVAJANJE SPORAZUMA – PREDLOŽITEV PONUDB

**4. člen**

Sporazum se sklepa za obdobje treh (3) let od datuma pravnomočnosti odločitve o oddaji javnega naročila.

Naročnik je čas trajanja tega sporazuma iz prvega odstavka tega člena razdelil na naslednja obdobja:

- 12 mesecev od datuma pravnomočnosti odločitve o oddaji javnega naročila (prvo obdobje);

- 12 mesecev od poteka prvega obdobja (drugo obdobje);

- 12 mesecev od poteka drugega obdobja (tretje obdobje).

Z najugodnejšim ponudnikom bo naročnik sklenil kupoprodajno pogodbo.

Naročnik bo določen čas pred začetkom drugega in tretjega obdobja iz predhodnega odstavka tega člena odpiral konkurenco med strankami tega sporazuma tako, da bo stranke sporazuma pozval k predložitvi ponudb za tiste vrste blaga in/oz. za tiste skupine blaga, za katere je sklenjen sporazum. V posameznem obdobju bo naročnik med tistimi strankami tega sporazuma, ki bodo predložile ponudbe, izbral najugodnejšega ponudnika na podlagi meril iz dokumentacije v zvezi z oddajo javnega naročila.

Naročnik si pridržuje pravico dopolnjevati seznam razpisanih vrst blaga in/oz. skupin blaga v času trajanja tega sporazuma, v kolikor nastane potreba po novem blagu, in ki ni bil zajet v specifikaciji zahtev naročnika in v specifikaciji ponudbe s cenami.

Naročnik bo v tem primeru pozval vse sklenitelje tega sporazuma k predložitvi ponudb za te nove vrste blaga in/oz. za te nove skupine blaga, kadarkoli v času trajanja tega sporazuma.

Naročnik bo za te nove vrste blaga in/oz. za te nove skupine blaga ugotavljal ustreznost ponujenih vrst blaga pod pogoji in način opredeljen v predmetni dokumentaciji v zvezi z oddajo javnega naročila.

Naročnik bo za te nove vrste blaga in/oz. za te nove skupine blaga s ponudnikom, katerega ponudba bo ocenjena kot ustrezna, sklenil aneks k temu sporazumu. Z najugodnejšim ponudnikom, izbranim na podlagi meril iz točk 2.13.1 in 2.13.2, pa aneks h kupoprodajni pogodbi oz. kupoprodajno pogodbo, v kolikor le-te še nima.

Ponudbe bo treba predložiti v roku in na način, opredeljen v povabilu k predložitvi ponudb za posamezno obdobje.

Naročnik bo odločitev o oddaji posameznega naročila na podlagi ponovnega odpiranja konkurence med sklenitelji sporazuma objavil na portalu javnih naročil.

Naročnik bo ponovno odpiral konkurenco, za preostali čas do izteka veljavnosti obdobja, med ostalimi sklenitelji sporazuma, v naslednjih primerih:

- če izbrani ponudnik ne bo želel skleniti pogodbe,

- če bo naročnik prekinil pogodbo z izbranim ponudnikom,

- če bo izbrani ponudnik odstopil od pogodbe.

V primeru, da bo naročnik za posamezne vrste blaga in/oz. posamezne skupine blaga sklenil sporazum s samo eno stranko sporazuma, naročnik ne bo odpiral konkurence za te vrste blaga in/oz. skupine blaga. Te vrste blaga in/oz. skupine blaga bodo v Seznamu ustrezno označene.

V kolikor pride v primeru iz prejšnjega odstavka tega člena do predčasnega prenehanja veljavnosti okvirnega sporazuma za posamezno vrsto in/oz. skupino blaga (npr. zaradi odstopa od sporazuma s strani stranke sporazuma ali naročnika) si naročnik pridržuje pravico, da enako kot v primeru dodajanja novih vrst in/oz. skupin blaga, vse sklenitelje tega sporazuma kadarkoli v času veljavnosti sporazuma, pozove k predložitvi ponudb za te vrste blaga in/oz skupine blaga. Naročnik bo za te vrste blaga in/oz. za te skupine blaga s ponudnikom, katerega ponudba bo ocenjena kot ustrezna, sklenil aneks k temu sporazumu, v primeru, da bo za posamezno vrsto in/oz. skupino blaga prejel več ustreznih ponudb pa tudi aneks h kupoprodajni pogodbi oz. kupoprodajno pogodbo, v kolikor le-te še nima, in sicer z najugodnejšim ponudnikom, izbranim na podlagi meril iz točk 2.13.1 in 2.13.2.

## IV CENE

**5. člen**

Naročnik bo nabavljal posamezne vrste blaga iz Seznama po cenah iz ponudbe.

Cene za posamezne vrste blaga iz ponudbe so fiksne v času trajanja posamezne pogodbe, sklenjene za posamezno obdobje iz 4. člena tega sporazuma.

V primeru, da bo naročnik za posamezno vrsto blaga oz. posamezno skupino blaga prejel samo eno dopustno ponudbo, bo naročnik s tem ponudnikom sklenil samo okvirni sporazum, brez kupoprodajne pogodbe za obdobje treh (3) let od datuma pravnomočnosti odločitve o oddaji javnega naročila. Naročnik v tem primeru ne bo odpiral konkurence. Cene so fiksne do izpolnitve vseh obveznosti iz okvirnega sporazuma z izjemo korekcij vrednosti, ki jo dopušča Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04; v nadaljevanju: Pravilnik). Stranki sporazuma sta soglasni, da se valorizacija denarnih obveznosti opravi tako v primeru povišanja kot tudi znižanja denarnih obveznosti, pri čemer se v primeru znižanja denarnih obveznosti smiselno uporabljajo določbe Pravilnika. Kot podlaga za valorizacijo se upošteva indeks cen življenjskih potrebščin. Sprememba cene lahko znaša največ 80 % spremembe (povišanje ali znižanje) indeksa cen življenjskih potrebščin šteto od dneva sklenitve tega sporazuma. Spremembe cene bosta stranki sporazuma opravili le na podlagi predhodnega pisnega obvestila nasprotne stranke. Spremenjene cene bodo veljale le za vnaprej na podlagi sklenjenega aneksa k temu sporazumu.

V primeru, da pride v času izvajanja tega sporazuma do spremembe Pravilnika ali sprejetja drugega predpisa, s katerim se na novo oziroma drugače uredi vprašanje valorizacije denarnih obveznosti, se uporabi zadnji veljavni predpis, ki nadomesti trenutno veljavni Pravilnik.

Naročnik si pridržuje pravico, da bo v primeru, ko ugotovi, da je stranka sporazuma za blago, ki je predmet tega sporazuma, v času trajanja tega sporazuma znižala cene ali so jih znižali drugi ponudniki, ki ponujajo istovrstno blago ob drugih primerljivih pogojih, poskušal s stranko sporazuma dogovoriti ustrezno znižanje cene iz sporazuma.

V ceni posameznega blaga so zajeti vsi stroški (carinski, špediterski, prevozni in drugi morebitni stroški), vsi popusti in rabati ter davek na dodano vrednost. Cene veljajo DDP Univerzitetni klinični center Maribor – razloženo v prostore skladišča medicinskega potrošnega materiala

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja sporazuma, se lahko cene iz ponudbe korigirajo izključno v višini nastale davčne spremembe.

## V NAROČANJE BLAGA IN DOBAVNI ROK

**6. člen**

Naročnik in stranka sporazuma se dogovorita, da bo razpisano blago iz skupin 5, 8, 10, 11, 14, 15, 16, 17, 18, 19, 20, 21, 23 in ident 906048 skupine 6 predmet konsignacije. Medsebojne pravice in obveznosti naročnik in stranka sporazuma dogovorita s Sporazumom (OBR-4).

**7. člen**

Naročnik bo posamezne vrste blaga iz skupin 1, 2, 3, 4, 6 (razen identa 906048), 7, 9, 12, 13, 22, 24 in 25, ki jih bo potreboval v okviru posameznega obdobja, kupoval od stranke sporazuma na podlagi sklenjene kupoprodajne pogodbe ter izstavljenih pisnih naročilnic. Naročnik bo v naročilnici opredelil vrste in količine blaga.

V primeru, da bo naročnik za te posamezne vrste blaga in/oz. skupine blaga 1, 2, 3, 4, 6 (razen identa 906048), 7, 9, 12, 13, 22, 24 in 25, ki niso predmet konsignacije prejel samo eno dopustno ponudbo, bo kupoval to blago na podlagi tega sporazuma ter izstavljenih pisnih naročilnic.

Naročnik bo v naročilnici opredelil vrste in količine blaga.

Stranka sporazuma se zavezuje, da bo blago dobavila najkasneje v roku petih (5) delovnih dni oz. v nujnih primerih v roku 24-ih ur po prejemu naročila ter da bo po vsakem posameznem naročilu dobavila celotno količino naročenega blaga.

Blago iz skupin 1, 2, 3, 4, 6 (razen identa 906048), 7, 9, 12, 13, 22, 24 in 25, ki ni predmet konsignacije, je treba dostaviti DDP Univerzitetni klinični center Maribor – razloženo v prostore skladišča medicinskega potrošnega materiala.

Stranka sporazuma se zavezuje, da bo na svoje stroške poskrbela za odvoz po volumnu večjih oz. velikih količin transportne embalaže, ki je predmet dostave blaga (plastični zabojniki, transportne lesene palete ter zunanja plastična ovojnina celotne pošiljke) neposredno po dobavi.

Stranka sporazuma bo, v primeru, da pride v času izvajanja sporazuma do zamenjave blaga, za katerega ima sklenjen sporazum (prenehanje proizvodnje, …..) oz. v primeru nadgradnje blaga (novejša generacija) pred pričetkom dobave novega blaga, naročniku predložila razloge za zamenjavo blaga in dokazila, da je novi artikel kakovostno in funkcionalno enakovreden prejšnjemu ter od naročnika pridobila pisno soglasje za zamenjavo artikla, po enaki ceni.

V kolikor stranka sporazuma določene vrste blaga, ki je predmet posameznega naročila nima trenutno na zalogi, lahko naročniku ponudi ustrezno nadomestno blago (istega ali drugega proizvajalca), po enaki ali nižji ceni, in ki mora biti enakovredno vrsti blaga, ki je predmet sporazuma.

V primeru, da naročnik ponujenega nadomestnega blaga še ni uporabljal, mora stranka sporazuma naročniku dostaviti brezplačen vzorec za testiranje.

V času testiranja oz. do potrditve strokovne ustreznosti, lahko naročnik izvede kritni kup.

V kolikor nadomestna vrsta blaga ne ustreza, ali je sploh ne ponuja, lahko naročnik le-to vrsto blaga kupi pri drugi stranki sporazuma oz. pri drugem dobavitelju, skladno z določbami kritnega kupa iz 10. člena tega sporazuma.

**VI PREVZEM BLAGA**

**8. člen**

Naročnik se obvezuje prevzeti naročeno blago, ki ni predmet konsignacije, v celoti na podlagi e-dobavnice. E-dobavnica mora biti napisana v slovenskem jeziku in mora obvezno vsebovati številko naročilnice, rok uporabnosti in serijsko številko naročenega blaga.

Dobavljeno blago po e-dobavnici mora imeti enak naziv kot naročeno, enako enoto mere in enako kataloško številko. Prav tako mora e-račun vsebovati enake podatke kot e-dobavnica.

Kataloške številke morajo biti enake (pike, vejice, presledki, …) na vseh dokumentih (e-dobavnica, e-prenosnica, e-račun) ter na artiklu, ki je predmet tega sporazuma (na primarni in sekundarni ovojnini artikla).

Dobavljeno blago, ki sodi med medicinske pripomočke ali med in-vitro medicinske pripomočke, mora biti označeno v skladu z veljavno zakonodajo EU.

Količinski prevzem blaga se opravi ob prevzemu.

## VII KAKOVOST BLAGA

**9. člen**

Kakovost blaga mora ustrezati obstoječim standardom in deklarirani kakovosti na embalaži blaga.

**VIII KRITNI KUP**

**10. člen**

Če stranka sporazuma ne dobavlja blaga v skladu s tem sporazumom in zamuja pri dobavi blaga ni posledica višje sile ali razlogov na strani naročnika, ima naročnik pravico kupiti blago, ki je predmet posamične dobave, pri drugem dobavitelju oz. stranki sporazuma, stranka sporazuma pa je dolžna naročniku nadomestiti razliko v ceni med ceno iz sporazuma in ceno po kateri je naročnik blago kupil.

Naročnik je dolžan stranki sporazuma poslati obvestilo o nameravanem kupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju oz. stranki sporazuma, nato pa lahko izvrši kritni kup, sporazum pa je za to dobavo razdrt.

Šteje se, da je bila stranka sporazuma o nameravanem kritnem kupu obveščena, če naročnik razpolaga z dokazilom o poslanem obvestilu.

Razliko med ceno po kateri je naročnik izvršil kritni kup in ceno iz sporazuma je dolžan naročnik dokazati s kopijo računa, po katerem je kritni kup plačal, stranka sporazuma pa je dolžna v čim krajšem času oz. najkasneje v roku 30 dni od naročnikovega poziva, za razliko v ceni izstaviti dobropis.

V kolikor je naročnik primoran izvesti kritni kup zaradi neizvedene dobave blaga oz. zamude pri dobavi blaga v skladu s tem sporazumom 5-krat, lahko sporazum s stranko sporazuma za to vrsto blaga oz. skupino blaga razdre.

## IX PLAČILNI POGOJI

**11. člen**

Stranka sporazuma se zavezuje, da bo račun izstavila najkasneje v osmih (8) dneh od datuma dostave blaga (velja za blago iz skupin 1, 2, 3, 4, 6 (razen identa 906048), 7, 9, 12, 13, 22, 24 in 25,) oz. bo račun izstavila v osmih (8) dneh po prejemu naročilnice (velja za skupine 5, 8, 10, 11, 14, 15, 16, 17, 18, 19, 20, 21, 23 in za ident 906048 skupine 6).

Račun mora obvezno vsebovati celotno številko naročilnice.

Naročnik bo skupno vrednost prejetega blaga plačal stranki sporazuma na transakcijski račun, ki je naveden na računu v roku največ 30 dni oz. v roku, ki bo skladen z zakonodajo veljavno v času trajanja sporazuma, od datuma prejema pravilno izstavljenega računa po prevzemu blaga.

Stranka sporazuma mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19).

V primeru zamude s plačilom bo naročnik plačal zakonske zamudne obresti.

**X SKRBNIK SPORAZUMA**

**12. člen**

Pooblaščeni predstavnik naročnika je:

Skrbnik sporazuma za naročnika je:

Skrbnik sporazuma za stranko sporazuma je:      .

## XI ZAVAROVANJE OBVEZNOSTI

**13. člen**

Stranke tega sporazuma ugotavljajo, da se določbe tega člena uporabljajo v primeru, ko ima naročnik za posamezne vrste blaga in/oz. posamezne skupine blaga sklenjen samo sporazum, kot to izhaja iz predzadnjega odstavka 4. člena tega sporazuma.

Stranka sporazuma bo morala v roku 10-ih dni od podpisa tega sporazuma kot instrument zavarovanja predložiti naročniku garancijo (banke oz. zavarovalnice) za dobro izvedbo pogodbenih obveznosti v višini 5% od vrednosti sporazuma v primeru, da bo vrednost enaka ali višja od 221.000,00 EUR z DDV.

Veljavnost instrumenta finančnega zavarovanja iz predhodnega odstavka tega člena mora biti še najmanj 10 dni od določenega obdobja veljavnosti sporazuma.

V primeru unovčitve instrumenta finančnega zavarovanja za dobro izvedbo pogodbenih obveznosti, bo morala stranka sporazuma bančno garancijo oz. kavcijsko zavarovanje ustrezno nadomestiti z novo.

Naročnik lahko instrument finančnega zavarovanja unovči:

* če naročeno blago pri posamezni dobavi več kot 2x ne bo odgovarjalo standardom in kvaliteti,
* stranka sporazuma 5x zaporedoma v roku ne dobavi blaga, razen v primeru višje sile,
* v primeru drugih ponavljajočih kršitev tega sporazuma, ko stranka sporazuma, kljub pozivu naročnika, kršitev ne odpravi.

**XII SKLENITEV SPORAZUMA IN ODSTOP OD SPORAZUMA**

**14. člen**

Sporazum je sklenjen z dnem podpisa stranke sporazuma in naročnika ter, ko stranka sporazuma izroči naročniku instrument zavarovanja iz 13. člena tega sporazuma.

Skladno s 1. točko prvega odstavka 95. člena ZJN-3 lahko stranki tega sporazuma sporazumno podaljšata trajanje tega sporazuma s sklenitvijo aneksa k sporazumu. Aneks lahko skleneta v primeru, če novi postopek oddaje javnega naročila ni zaključen pravočasno, in sicer za čas do zaključka postopka oddaje javnega naročila oziroma sklenitve novega okvirnega sporazuma.

Če je opravljenih več zaporednih sprememb sporazuma iz naslova dodatnih nabav, nabav morebitnih novih vrst blaga in/oz. novih skupin blaga in podaljšanja veljavnosti sporazuma, razen sprememb sporazuma iz naslova valorizacije denarnih obveznosti, zvišanje vrednosti ne sme presegati 30 odstotkov skupne vrednosti blaga, za katero je s stranko sporazuma sklenjen sporazum.

Ta sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani stranke sporazuma ali podizvajalca ali
* če bo naročnik seznanjen, da je pristojni državni organ pri stranki sporazuma ali podizvajalcu v času izvajanja sporazuma ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri ji je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo okoliščin iz prejšnjega odstavka bo naročnik postopal v skladu s 3. alinejo četrtega odstavka 67. člena ZJN-3.

Razvezni pogoj se uresniči pod pogojem, da je od seznanitve naročnika s kršitvijo in do izteka veljavnosti sporazuma še najmanj šest mesecev.

V primeru izpolnitve razveznega pogoja iz tega člena se šteje, da je sporazum razvezan z dnem sklenitve novega okvirnega sporazuma o izvedbi javnega naročila za predmetno javno naročilo.

Če naročnik v roku 60 dni od seznanitve s kršitvijo ne začne novega postopka javnega naročila, se šteje, da je sporazum razvezan šestdeseti dan od seznanitve s kršitvijo.

**15. člen**

Naročnik bo vse pripombe v zvezi z izvrševanjem tega sporazuma sporočal stranki sporazuma v pisni obliki. Če stranka sporazuma ne upošteva upravičenih pripomb naročnika, lahko naročnik od tega sporazuma odstopi. O odstopu od sporazuma naročnik pisno obvesti stranko sporazuma.

Naročnik lahko ob pogojih iz prejšnjega odstavka, odstopi od tega sporazuma, zlasti če stranka sporazuma:

* neutemeljeno zavrne naročilo,
* zamuja z izvedbo naročila,
* nekvalitetno izvaja naročilo,
* v primeru drugih kršitev te pogodbe.

Vsaka od strank sporazuma lahko odstopi od tega sporazuma s 3 mesečnim odpovednim rokom. Stranka sporazuma mora v času odpovednega roka zagotavljati dobavo blaga, ki je predmet tega sporazuma, po cenah iz ponudbe.

Stranki sporazuma lahko na podlagi medsebojnega sporazuma določita krajši odpovedni rok.

**XIII POGODBENA KAZEN**

**16. člen**

V primeru zamude z izvajanjem pogodbenih obveznosti, ki ni posledica višje sile ali razlogov na strani naročnika, bo stranka sporazuma plačala naročniku pogodbeno kazen, in sicer za vsak koledarski dan zamude v višini 0,5 % (odstotka) od vrednosti nedobavljene vrste blaga

v EUR z DDV, vendar skupno največ v višini 10 % (odstotkov) vrednosti nedobavljene vrste blaga.

Naročnik pogodbene kazni ne bo unovčil v primeru, ko stranka sporazuma naročnika, v roku 24 ur od prejema naročila, pisno obvesti, da zaradi utemeljenega razloga (ki ni nastal na strani stranke sporazuma), naročenega blaga ne more dostaviti v dogovorjenem roku. Naročnik mora stranki sporazuma zamudo pri dobavi pisno odobriti. Pisno obvestilo stranke sporazuma mora biti posredovano naročniku na elektronski naslov kontaktne osebe (referenta), ki je blago naročil.

**XIV PROTIKORUPCIJSKA KLAVZULA**

**17. člen**

V primeru, da se ugotovi, da je pri izvedbi javnega naročila, na podlagi katerega je podpisan ta sporazum ali pri izvajanju tega sporazuma kdo v imenu ali na račun druge stranke sporazuma, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

**XV**  **KONČNE DOLOČBE**

**18. člen**

Pogoji tega sporazuma so veljavni za čas trajanja tega sporazuma.

Sporazum se lahko spremeni ali dopolni s pisnim aneksom, ki ga sprejmeta in podpišeta stranki sporazuma. Če katerakoli od določb sporazuma je ali postane neveljavna, to ne vpliva na ostale določbe sporazuma. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

**19. člen**

Morebitne spore iz tega sporazuma, ki jih stranki sporazuma ne bi mogli rešiti sporazumno, rešuje stvarno pristojno sodišče v Mariboru.

**20. člen**

Sporazum je sestavljen v dveh enakih izvodih, od katerih prejme vsaka stranka sporazuma po en izvod.

|  |  |
| --- | --- |
|  | Št. |
| V      , dne \_\_\_\_\_\_\_\_\_ | V Mariboru, dne |
| Stranka sporazuma: | Naročnik:  UKC Maribor |
| Direktor: | Generalni direktor UKC:  prof. dr. Vojko FLIS, dr. med. |